25.08.2017
Нанҳәамза 25 рзы Аҧсны Аҳәынҭқарра Ахада Ҳаџьымба Рауль Тҟәарчал Ақалақь-фырхаҵа 75 шықәсахыҵра иазкыз аныҳәатә усмҩаҧгатәқәа дырҭааит
Ахада далахәын Аҧсны Аҳәынҭқарра Актәи Ахада Владислав Арӡынба ибаҟеи, 1941-1945 шш. Аџьынџьтәылатә еибашьра дуӡӡеи 1992-1993 шш. Аҧсны Жәлар рџьынџтәылатә еибашьреи рыҟны иҭахаз рбаҟеи рыҟны ашәҭшьҭаҵара иазкыз аусмҩаҧгатә.
Ахада даҭааит Акультура ахан аҿаҧхьа иеиҿкааз Аҧсны Аҳәынҭқарра Асахьаҭыхҩцәа реидгыла иалахәу асахьаҭыхҩы Виссарион Ҵәыџьба Тҟәарчал асахьа иазку заатәи иусумҭақәа рцәыргақәҵа. Аҳәынҭқарра Ахада даҭааны ибеит Ахьӡ-аҧша аекспозициа.
Аҳәынҭқарра Ахада иара убас Д. Гәлиа ихьӡ зху Акультура ахан аҟны имҩаҧысыз аныҳәатә усмҩаҧгатә аҟны адныҳәалартә ажәахә ҟаҵо дықәгылеит.